paragraph_text: Povratak Gibraltara pod španjolsku vlast postao je službeni cilj vladine politike za vrijeme vladavine diktatorskog režima Francisca Franca, a zadržale su ga i vlasti kroz i nakon razdoblja demokratske tranzicije zemlje. Stanovnici Gibraltara u velikoj većini odbacuju zahtjeve Španjolske pa na teritoriju ne postoji niti jedna politička partija koja bi podržavala ujedinjenje sa Španjolskom. Britanske vlasti prenijele su dei svojih ovlaštenja na lokalnu Vladu Gibraltara koju biraju stanovnici teritorija koji imaju britansko državljanstvo. Na referendumu o podijeljenom suverenitetu iz 2002. godine, koji je unilateralno organizirala Vlada Gibraltara nakon početnog međudržavnog sporazuma o podjeli suvereniteta, 98.97% građana Gibraltara glasalo je protiv podjele suvereniteta sa Španjolskom uz izlaznost od 87.9%. Britanske vlasti od tada odbijaju pregovore o suverenitetu nad ovim teritorijem koji kao stranu u pregovorima ne bi uzimali i eksplicitno izraženu volju stanovnika teritorija.